પ્રાપ્ત વિગતો મુજબ મોરબી જિલ્લા પંચાયતની શિક્ષણ સમિતિ અને પ્રાથમિક શિક્ષણાધિકારી દ્વારા મોરબી જિલ્લાની ૩૬ શાળાઓમાં ધોરણ ૬ અને ૭ માં ઓછી સંખ્યા ધરાવતી શાળાઓને નજીકની શાળા સાથે મર્જ કરવાના નિર્ણય અંગે મોરબી જિલ્લા પ્રાથમિક શિક્ષક સંઘના પ્રમુખ મણિલાલ સરડવા અને ગુજરાત પ્રાથમિક શિક્ષક સંઘના ઉપ પ્રમુખ શૈલેષભાઈ સાણજાએ જણાવ્યું હતું કે સરકાર દ્વારા આવનાર સમયમાં ઓછી સંખ્યા ધરાવતી શાળાઓ અંગે કડક પગલાં ભરવામાં આવનાર છે ત્યારે અન્ય જિલ્લાઓની જેમ જ સરકારશ્રીના નીતિ નિયમોનું સંપૂર્ણ પણે પાલન કરી શિક્ષકોને વિશ્વાસમાં લીધા બાદ જ શાળાઓને નજીકની શાળામાં મર્જ કરવા નિર્ણય લેવાયો છે.